CELEX: 62014CN0487
Language: et
Date: 2014-11-04 00:00:00
Title: Kohtuasi C-487/14: Eelotsusetaotlus, mille on esitanud Fővárosi Közigazgatási és Munkaügyi Bíróság (Ungari) 4. novembril 2014  – SC Total Waste Recycling SRL versus Országos Környezetvédelmi és Természetvédelmi Főfelügyelőség

26.1.2015   
            
            
               ET
            
            
               Euroopa Liidu Teataja
            
            
               C 26/9
            
         Eelotsusetaotlus, mille on esitanud Fővárosi Közigazgatási és Munkaügyi Bíróság (Ungari) 4. novembril 2014 – SC Total Waste Recycling SRL versus Országos Környezetvédelmi és Természetvédelmi Főfelügyelőség
   (Kohtuasi C-487/14)
   (2015/C 026/11)
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Közigazgatási és Munkaügyi Bíróság
   
      Põhikohtuasja pooled
   
   
      Kaebuse esitaja: SC Total Waste Recycling SRL
   
      Vastustaja: Országos Környezetvédelmi és Természetvédelmi Főfelügyelőség
   
      Eelotsuse küsimused
   
   
               1.
            
            
               Kas määruse (EÜ) nr 1013/2006 artikli 2 punkti 35 alapunkti d (1) kohast jäätmete vedu „viisil, mis ei ole teates […] nimetatud” tuleb lugeda (EÜ) nr 1013/2006 IA lisa ja IB lisa kohaseks transpordiliigiks (maantee-, rongi-, mere-, õhu- või siseveetransport)?
            
         
               2.
            
            
               Kas juhul kui vastavalt määruse (EÜ) nr 1013/2006 artikli 17 lõikele 1 tehakse sellise saadetise üksikasjades ja/või tingimustes, mille kohta on nõusolek antud, olulisi muudatusi ja teataja ei teata sellest pädevatele asutustele, kas jäätmesaadetist saab siis lugeda määruse (EÜ) nr 1013/2006 artikli 2 punkti 35 alapunkti d kohaselt sooritatuks „viisil, mis ei ole teates […] nimetatud” ja seega ebaseaduslikult sooritatud jäätmeveoks?
            
         
               3.
            
            
               Kas vastavalt määruse (EÜ) nr 1013/2006 artikli 17 lõikele 1 võib seda, kui jäätmesaadetis siseneb märgitud transiidiriiki nõusolekul või teatisel märgitud kohast erinevas piiriületuspunktis, lugeda oluliseks muudatuseks sellise saadetise üksikasjades ja/või tingimustes, mille kohta on nõusolek antud?
            
         
               4.
            
            
               Juhul kui seda, et jäätmesaadetis siseneb transiidiriiki nõusolekul või teatisel märgitud kohast erinevas kohas, loetakse ebaseaduslikuks jäätmesaadetiseks, kas siis saab lugeda proportsionaalseks selle eest määratud trahvi, mille summa vastab sellise õigusrikkumise eest määratud trahvi summale, mida kohaldatakse isikule, kes rikub nõusoleku saamise ja teatamisega seotud kohustusi?
            
         
      (1)  Euroopa Parlamendi ja nõukogu 14. juuni 2006. aasta määrus (EÜ) nr 1013/2006 jäätmesaadetiste kohta (ELT L 190, lk 1).